**Un program comun al Consiliului Europei – Echipa pentru Romi si Itineranti**

**si al Comisiei Europene – DG Justitie si Consumatori**

**ANUNT DE PARTICIPARE LA CURSUL DE FORMARE**

***“ASPECTE SPECIFICE ALE PROCEDURILOR JUDICIARE IN COMBATEREA DISCRIMINARII”***

Programul JUSTROM2, al Consiliului Europei si Comisie Europene privind accesul femeilor rome la justitie, cu sprijinul INPPA – Institutul National pentru Pregatirea si Perfectionarea Avocatilor, organizeaza cursul de formare “Aspecte specifice ale procedurilor judiciare in combaterea discriminarii”.

Cursul de formare urmareste sprijinirea avocatilor din Romania in vederea aprofundarii cunostintelor privind aplicarea normelor din sfera nediscriminarii din cadrul Conventiei Europeana pentru protectia drepturilor omului si libertatilor fundamentale, implementarea acestor prevederi in legislatia interna si sensibilizarea avocatilor pentru a prelua si sustine in mod eficient astfel de cauze in fata instantelor nationale si europene.

Cursul va avea loc perioada 7-8 februarie 2019, la sediul INPPA din str. Vulturilor nr. 23, sector 3, Bucuresti si se adreseaza unui numar total de 40 de avocati impartiti in 2 grupe a cate 20 de avocati. Cursul este gratuit, insa costurile legate de transport si cazare nu sunt acoperite. La finalul cursurilor, participantii vor primi un certificat de participare emis de Consiliul Europei.

In vederea aplicarii, persoanele interesate sunt rugate sa transmita CV-ul si un mesaj de confirmare a disponibilitatii de participare la adresa justromromania@gmail.com. Termenul limita pentru confirmare este 5 februarie 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programul JUSTROM 2 vine in continuarea etapei pilot a programului JUSTROM, desfasurat in perioada octombrie 2016 – martie 2018, in cinci tari europene, respectiv Bulgaria, Grecia, Irlanda, Italia si Romania. Programul JUSTROM 2 are ca scop imbunatirea accesului la justitie al femeilor rome si itinerante si este implementat in perioada aprilie 2018-martie 2019. In mod specific, proiectul isi propune sa contribuie la imputernicirea femeilor rome si itinerante prin cunoasterea drepturilor si a mecanismelor juridice impotriva discriminarii si a altor violari ale drepturilor omului, inclusiv a mariajelor timpurii/fortate, a traficului de fiinte umane, a violentei domestice, a evacuarilor fortate, a abuzurilor politiei si a infractiunilor motivate rasial. Programul va asigura informare, consiliere si reprezentare juridica pentru un numar estimat de 1600 de beneficiari la nivel european. In Romania, programul va avea un numar minim de 355 de beneficiari in cadrul a doua clinici juridice, infiintate in Calarasi si Bucuresti.